**מרקורי רב** (באנגלית: **Mercury Rev**) היא להקת רוק אלטרנטיבי אמריקאית שקמה בסוף שנות השמונים בעיר באפלו במדינת ניו יורק. חברי ההרכב המקורי הם דייוויד בייקר (שירה), ג'ונתן דונהיו (שירה וגיטרה), שון מקוביאק המכונה גראסהופר ("חגב"; גיטרה וכלים אחרים), סוזאן ת'ורפ (חליל), דייב פרידמן (בס) וג'ימי צ'יימבסר (תופים). ההרכב, וגם הסגנון המוזיקלי של הלהקה, השתנו באופן ניכר במהלך השנים.

היסטוריה
--------

### השנים הראשונות עם דייוויד בייקר

האלבומים הראשונים של מרקורי רב התאפיינו ברוק ניסיוני, רועש ופסיכדלי, אך לא חסרו בו גם מנגינות ומורכבוּת. שניים מחברי מרקורי רב, פרידמן ודונהיו, ניגנו גם בלהקת הפליימינג ליפס, ואכן היה דמיון בין הסגנונות של שתי הלהקות באותה התקופה.

אף שהאלבומים הראשונים של הלהקה קיבלו ביקורות חיוביות, הם לא זכו להצלחה מסחרית משמעותית, אם כי הלהקה הופיעה בפסטיבל לולאפלוזה בשנת 1993. בייקר עזב את הלהקה לאחר יציאת האלבום השני Boces. עם עזיבתו פחתו גם המרכיבים היותר ניסיוניים ואפלים במוזיקה של הלהקה.

### תקופת מעבר

האלבום הראשון של מרקורי רב לאחר עזיבתו של בייקר, See You on the Other Side יצא בשנת 1995. זה היה אלבום מעבר: כמו באלבומים הראשונים, היה בו שיר פתיחה ארוך וניסיוני ומספר שירים רועשים כמו Young Man's Stride (לשיר הזה גם הופק קליפ), אך היו גם שירים מלודיים וקלילים יותר, כמו Sudden Ray of Hope ו-Everlasting Arm.

באותה השנה חלק מחברי הוציאו גם אלבום אינסטרומנטלי ניסיוני בשם Paralyzed Mind of the Archangel Void, תחת השם Harmony Rockets. האלבום כולו היה רצועה אחת בת יותר מארבעים דקות של רעשים פסיכדליים. אתר Allmusic העניק לאלבום הזה את הציון הגבוה ארבעה וחצי כוכבים, אך הוא לא זכה להצלחה מסחרית ונותר פריט אספנים נדיר. הלהקה ביצעה את הזה שוב בשנת 2009 בסדרת מופעי Don't Look Back, שבהם להקות רוק מבצעות בשלמותם אלבומים ישנים שלהם.

### הצלחה מסחרית

בשנת 1998 הוציאה הלהקה את האלבום Deserter's Songs. באלבום התארחו גארת' האדסון ולבון הלם מהלהקה הוותיקה הבנד. האלבום קיבל ביקורות חיוביות מאוד בעיתוני מוזיקה רבים; עיתון המוזיקה הבריטי NME הכריז עליו בתור אלבום השנה. האלבום זכה להצלחה מסחרית מפתיעה. המוזיקה באלבום הייתה ברובה שקטה ומלודית מאוד. בעקבות הצלחת האלבום הלהקה יצאה לסיבוב הופעות ארוך, שכלל גם הופעה בתל אביב.

בשנת 2001 הלהקה הוציאה את האלבום All Is Dream, בסגנון דומה.

### התקופה המאוחרת

האלבום The Secret Migration יצא ב-2005. הוא המשיך את הקו הסגנוני של All Is Dream, עם שירים קצביים יותר. גם בעקבות האלבום הזה הלהקה הופיעה בתל אביב. ב-2008 הלהקה הוציאה שני אלבומים - Snowflake Midnight, בסגנון אלקטרוני יותר, והאלבום האינסטרומנטלי Strange Attractor.

ב-2010 הלהקה הופיעה בתל אביב בהופעה שכללה שני חלקים - בראשון היא ביצעה את שיריה הידועים בסגנון אקוסטי ברובו, ובחלק השני היא ביצעה אלתורים אינסטרומנטליים פסיכדליים בליווי הקרנה של סרטי קולנוע ניסיוניים.

ב־2015 הלהקה הוציאה את האלבום The Light in You.

ב-20 ביולי 2016 הופיעה הלהקה במועדון הבארבי בתל אביב.

בנובמבר 2018 הודיעה הלהקה על הוצאת אלבום מחווה לזמרת הקאנטרי בובי ג'נטרי, הקלטה מחודשת של שירי אלבומה *The Delta Sweete*, כאשר בכל שיר מתארחת זמרת אחרת. בין הזמרות האורחות, נורה ג'ונס, קאריס ואן האוטן, הופ סנדובאל, לוסינדה ויליאמס, מרגו פרייס, בת' אורטון, סוזנה סונדפור, ושתי בניאן, קאלה סינקלייר ופיבי ברידג'רס. התקליט, שייקרא *Bobbie Gentry’s The Delta Sweete Revisited*, יראה אור ב-8 בפברואר 2019.

קישורים חיצוניים
----------------

ויקישיתוף מדיה וקבצים בנושא **מרקורי רב** בוויקישיתוף
* 

* אתר האינטרנט הרשמי של מרקורי רב
* מרקורי רב, ברשת החברתית פייסבוק

* מרקורי רב, ברשת החברתית טוויטר

* מרקורי רב, ברשת החברתית אינסטגרם

* מרקורי רב, סרטונים בערוץ היוטיוב

* מרקורי רב, במסד הנתונים הקולנועיים IMDb (באנגלית)

* מרקורי רב, באתר אייטונס (באנגלית)

* מרקורי רב, באתר ספוטיפיי

* מרקורי רב, באתר Last.fm (באנגלית)

* מרקורי רב, באתר AllMusic (באנגלית)

* מרקורי רב, באתר MusicBrainz (באנגלית)

* מרקורי רב, באתר דיזר

* מרקורי רב, באתר Discogs (באנגלית)

* מרקורי רב, באתר Songkick (באנגלית)

* מרקורי רב, באתר בילבורד (באנגלית)

* מרקורי רב, באתר טיידל (באנגלית)
* אורי זר אביב, מרקורי בנסיקה: ריאיון עם גראסהופר ממרקורי רב, Time Out תל אביב, 25 בנובמבר 2010
* יעל ברנר, "אנשים חשים פחות בודדים עם השירים שלנו", באתר ynet, 4 ביולי 2016

הערות שוליים
------------

1. ↑  יעל ברנר, מרקורי רב בישראל: מוזיקה שנועדה לגעת, באתר ynet, 21 ביולי 2016
2. ↑  Mercury Rev announce "Bobbie Gentry’s The Delta Sweete Revisited"
3. ↑  New Mercury Rev Album ~ Bobbie Gentry's 'The Delta Sweete' Revisited, coming February, 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007415387405171
* BIBSYS: 7068823
* GND: 10300356-3
* ISNI: 0000 0001 0657 3158
* LCCN: no98061292
* MusicBrainz: 7b1cf87e-c54f-4abc-893d-90245a31900d
* NKC: xx0028447
* SUDOC: 169043010
* VIAF: 512149294102380520811
* WorldCat: lccn-no98061292

 |